Igastahes - esmaspäeva ilmus küpsetis nimega Cinnamon Sugar Pull-Apart Bread. Ma tükkaega mõtlesin mis viguriks see tõlkida. Mingi "tiri/rebi lahti kaneeli-suhkrusai"? Põhimõtteliselt on point natuke sarnane nagu Monkey Bread'i puhul. Et nagu kaneelirull aga kaneel on nagu vales kohas ja rulli kah pole. Kuna ma olen loomult suht laisk, siis Joy pärmitaigna retsepti ma ei viitsinud hakata grammidesse teisendama ja sellega katsetama. Läksin hoopis kindlapeale ja tegin poole koguse üht munata pärmitaigent mis ikka välja tuleb. Või ja suhkru hulga tuletasin hinnates terve talupojamõistusega taigna hulka ja vormi suurust. Nibin-nabin, sai täitsa paras.